ჰროტოვიცე

ჰროტოვიცე () — ქალაქი ჩეხეთის რესპუბლიკის ვისოჩინის მხარეში, ქალაქი ტრჟებიჩის რაიონში მდებარეობს. 

სახელწოდება
სოფელს სახელი ეწოდა დეტრჟიხ თეოდორიკუს ჰრუტის პატივსაცემად, რომელიც აქაური მამულების მეპატრონე იყო.

ის ქონებას ზნოიმოს, ბიტოვისა და ბრნოს რეგიონებში ფლობდა. სახელწოდება პირველად ისტორიულ წყაროებში 1522 წელს არის მოხსენიებული.

გეოგრაფია
ჰროტოვიცე ქალაქ ტრჟებიჩიდან სამხრეთ-აღმოსავლეთით, დაახლოებით 17 კილომეტრში მდებარეობს, ხოლო ბრნოდან 38 კილომეტრითაა დაცილებული. მისი ტერიტორია იევიშოვიცეს ზეგანზეა, ქალაქის ტერიტორიაზე მდებარე ყველაზე მაღალი წერტილის სიმაღლე 447 მეტრია ზღვის დონიდან. 

ქალაქის მუნიციპალურ ტერიტორიას პატარა მდინარე როუხოვანკა ჰკვეთს. მდინარის სიგრძე 27,6 კილომეტრია.
მინი|წმ. ლავრენტის ტაძარი
ისტორია
ჰროტოვიცე ისტორიულ წყაროებში პირველად მეფე ოტოკარ I-ის 1228 წელს გამოცემულ სიგელშია მოხსენიებული.

მფლობელები სხვადასხვა ნაკლებად დიდგვაროვანი ოჯახები იყვნენ და ხშირად იცვლებოდნენ. დიდი ხნის განმავლობაში, ჰროტოვიცე დოუბრავიცელ დიდგვაროვნების ოჯახს, ოსოვსკებს ეკუთვნოდა. ეს გვარი ქალაქს 1420 წლიდან XVI საუკუნის ბოლომდე ფლობდა.

ჰროტოვიცეს სკოლა 1789 წელს დაარსდა. 1821 წელს სოფლის მაცხოვრებლებმა მონაწილეობა მიიღეს გლეხთა აჯანყებაში, ხოლო 1825 წელს სოფელში დიდი ხანძარი გაჩნდა. 1928 წელს აქ გაიხსნა კინოთეატრი, ხოლო 1994 წელს ჰროტოვიცეს სრულფასოვანი ქალაქის სტატუსი მიენიჭა. 

ღირსშესანიშნაობები
ქალაქის მოედნის მთავარი ღირსშესანიშნაობა ჰროტოვიცეს ციხეა. აქ რენესანსის სტილის ციხე შუა საუკუნეების ციხის საძირკველზე ააგეს და მოგვიანებით ამჟამინდელი ბაროკოს სახით აღადგინეს. დღეს შენობაში ქალაქის მერიაა განთავსებული.

მნიშვნელოვანი ძეგლია წმინდა ლავრენტის ეკლესია. ეს არის გვიანდელი რომანული სტილის ნაგებობა ბაროკოს არქიტექტურის სახეცვლილებებით.

სოფელი მსტენიცე არქეოლოგიურად მნიშვნელოვანი ადგილია. სოფლის არსებობა ისტორიულ წყაროებში პირველად 1393 წელს დაფიქსირდა. ის ჰროტოვიცეს 1468 წელს შეუერთდა. 

ცნობილი ადამიანები
ფრანტიშეკ ბოჰუმირ ზვერჟინა (1835–1908) — მხატვარი
ფრანტიშეკ ადამეცი (1866–1946) — ჰროტოვიცეში მოღვაწე სასულიერო პირი
კარელ ხრასტი (1880–1946) — ფოტოგრაფი, ბიზნესმენი
ბოჰუსლავ ჰრუდიჩკა (1904-1942) — მეტეოროლოგი და კლიმატოლოგი
ლადისლავ ლოჰნისკი (1906–1942) —  ოპერაცია ანთროპოიდზე დახმარების გაწევისთვის მაუტჰაუზენში სიკვდილით დასჯილი წინააღმდეგობის მებრძოლი
ლეოპოლდ ლოჰნისკი (1913–1942) — ოპერაცია ანთროპოიდზე დახმარების გაწევისთვის მაუტჰაუზენში სიკვდილით დასჯილი ადვოკატი
რესურსები ინტერნეტში

სქოლიო

კატეგორია:ვისოჩინის მხარის ქალაქები